钦定古今图书集成/历象汇编/庶征典/第162卷 > 《管窥辑要》 > 北周
## 钦定古今图书集成/历象汇编/庶征典/第162卷 > 《管窥辑要》 > 北周

### 静帝大象二年相州鬼哭

按《周书静帝本纪》，不载　按《隋书五行志》：“周大象二
年，尉回败于相州，坑其党与数万人于游豫园，其处
每闻鬼夜哭声。”《洪范五行传》曰：“哭者，死亡之表，近妖
也。鬼而夜哭者，将有死亡之应。”京房《易飞候》曰：“鬼夜
哭，国将亡。”明年，周氏王公皆见杀，周室亦亡。